

**MUNICIPIUL TÂRGU MUREŞ**

**ROMÂNIA – 540026 Târgu Mureş, Piaţa Victoriei nr. 3**

**Tel: 00-40-265-268.330♦Fax: 00-40-265-269.571**

**e-mail:** [**secretar@tirgumures.ro**](mailto:secretar@tirgumures.ro) **www.tirgumures.ro**

**nr. 2.413 din 13.01.2021**

***Data publicării pe site: 13.01.2021***

***ANUNȚ***

*În conformitate cu prevederile art. 7 Legii nr. 52/2003, privind transparenţa decizională în administraţia publică, republicată, se aduce la cunoştinţa publică următorul proiect de act normativ:*

***Proiectul de hotărâre privind atribuirea denumirii “strada Memorandului” porțiunii din actuala strada Bradului cuprinsă între strada Vulcan și strada Alexandru Papiu Ilarian.***

***Proiectul de hotărâre, mai sus amintit, cu documentaţia de bază poate fi consultat:***

      *pe pagina de internet a instituţiei Municipiului Târgu Mureş* [*www.tirgumures.ro/Administraţia*](http://www.tirgumures.ro/Administraţia) *locală/Consiliul Local/Transparenţă Decizională (acte normative)*

      *la sediul instituţiei, P-ţa Victoriei, nr.3 (panoul de afişaj)*

      *proiectul de act normativ se poate obține în copie, pe bază de cerere depusă la Serviciul Relaţii cu publicul*

***Propunerile, sugestiile, opiniile*** *cu valoare de recomandare privind proiectul de act normativ supus consultării publice se pot depune până la data de* ***23 ianuarie 2021*** *pe baza formularului de colectare de recomandări:*

*1.      la Registratura instituției din Târgu Mureş, P-ţa Victoriei, nr.3;*

*2.      ca mesaj în format electronic la adresa de e-mail infopublic@tirgumures.ro*

***Formularul de recomandări*** *poate fi descărcat de pe pagina de internet a instituției,* [*www.tirgumures.ro*](http://www.tirgumures.ro)*/Administraţia locală/Consiliu Local/ Transparenţă Decizională (acte normative)/Formular de recomandări sau poate fi ridicat de la sediul instituției: P-ţa Victoriei, nr.3, camera 13 – Serviciul Relaţii cu publicul.*

***Materialele transmise*** *vor purta mențiunea:*

*Propuneri privind dezbaterea publică referitoare la proiectul de act normativ:* ***„Proiectul de hotărâre privind atribuirea denumirii “strada Memorandului” porțiunii din actuala strada Bradului cuprinsă între strada Vulcan și strada Alexandru Papiu Ilarian”****.*

*Propunerile trimise vor fi publicate pe pagina de internet a Municipiului Târgu Mureş* [*www.tirgumures.ro*](http://www.tirgumures.ro) */Administraţia locală/Consiliu local/ Transparenţă Decizională (acte normative)/Propuneri,sugestii,opinii cu valoare de recomandare*

*Pentru cei interesați există și posibilitatea organizării unei întâlniri în care să se dezbată public proiectele de acte normative, în cazul în care acest lucru este cerut în scris de către o asociație legal constituită sau de către o asociație legal constituită sau de către o altă autoritate publică până la data de* ***23.01.2021.***

***Pentru informații suplimentare vă stăm la dispoziție la telefon 0265.269571.***

**Secretar General al Municipiului Târgu Mureş,**

**Soós Erika**

# ROMÂNIA (nu produce efecte juridice)\*

**JUDEŢUL MUREŞ Inițiator**

**MUNICIPIUL TÂRGU MUREŞ PRIMAR**

**ARHITECT ŞEF SOÓS ZOLTÁN**

Nr. 19/04.01.2021

REFERAT DE APROBARE

privind atribuirea denumirii “strada Memorandului” porțiunii din actuala strada Bradului cuprinsă între strada Vulcan și strada Alexandru Papiu Ilarian

Prin adresa nr. 165/2020 a Oficiului Parohial Reformat Târgu Mureș II, înregistrată la instituția noastră sub nr. 70.228/2020, s-a solicitat “*inițierea schimbării denumirii “Piața Memorandului” în Piața Gecse Dániel(cuprinde un numar de 17 imobile) și conferirea numelui de strada Memorandului unei alte străzi*”.

În urma analizării propunerii inițiate de Oficiului Parohial Reformat Târgu Mureș II, Comisia de atribuire și schimbare de denumiri a admis propunerea Oficiului Parohial reformat conform procesului verbal încheiat în data de 23.12.2020 și a propus în conformitate cu prevederile art.2 lit.d din O.G. nr. 63/2002 schimbarea denumirii actuale a străzii Bradului cuprinsă între str.Vulcan și str.Alexandru Papiu Ilarian în strada Memorandului.

Față de cele menționate mai sus facem următoarele precizări:

* actuala stradă Bradului poartă această denumire din anul 1964.
* porțiunea cuprinsă între strada Vulcan și strada Alexandru Papiu Ilarian, propusă pentru modificarea denumirii în “strada Memorandului” cuprinde un număr aproximativ de 15 imobile dintre care două sunt blocuri de locuințe colective iar în urma redenumirii acestei porțiuni de stradă se impune și renumerotarea imobilelor.
* la schimbarea denumirilor arterelor sau renumerotarea imobilelor, acolo unde sunt locuințe, sediile sau spațiile unor societăți comerciale, am avut numeroase plângeri verbale din partea cetățenilor cu privire la timpul pierdut, costurile și deplasările la care sunt supuși pentru a modifica actele de proprietate, cele de identitate sau documentele persoanelor juridice, iar ținând cont de prevederile art.41 din O.U.G. nr. 97/14.07.2005 “În cazul în care, în condiţiile legii, se schimbă denumirea unor unităţi administrativ-teritoriale sau se aprobă reorganizarea ori trecerea în alt rang a unei unităţi administrativ-teritoriale, precum şi în situaţia în care se schimbă denumirea străzilor sau se renumerotează imobilele, cheltuielile pentru schimbarea cărţii de identitate şi a celorlalte documente prevăzute de prezenta ordonanţă de urgenţă se suportă din bugetele unităţilor administrativ-teritoriale respective”.
* precizăm că notarea în cartea funciară a modificărilor privind redenumirea nomenclaturii stradale și a numărului poștal se fac exclusiv în baza unei cereri depuse de către proprietar/persoană interesată sau împuternicit al acestuita la O.C.P.I. Mureș, precum și în baza unui act administrativ emis pe numele proprietarului imobilului de către Municipiul Târgu Mureș în baza unei cereri și a unei taxe de 9 lei reglementată prin H.C.L. nr. 58/2020.
* precizăm că taxa pentru modificarea în cartea funciară a adresei imobilului este conform Ordinului nr. 16/2019 din 7 ianuarie 2019 privind aprobarea tarifelor pentru serviciile furnizate de Agenţia Naţională de Cadastru şi Publicitate Imobiliară şi instituţiile sale subordonate de 60 lei/imobil.

Având în vedere cele expuse mai sus, înaintăm Consiliului Local Municipal proiectul de hotărâre alăturat asupra căruia vă rugăm să decideți.

Aviz favorabil al Compartimentului de Specialitate

**ARHITECT ȘEF**

**arh. Miheț Florina Daniela**

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ.**



**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

Proiect

**(nu produce efecte juridice) \***

**Iniţiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2021**

privind atribuirea denumirii “strada Memorandului” porțiunii din actuala strada Bradului cuprinsă între strada Vulcan și strada Alexandru Papiu Ilarian

***Consiliul local al municipiului Târgu Mureş, întrunit în şedinţă ordinară de lucru,***

**Având în vedere:**

a) Referatul de aprobare numărul 19 din 04.01.2021 inițiat de Primar Soós Zoltán prin Direcția Arhitect Șef privind atribuirea denumirii “strada Memorandului” porțiunii din actuala strada Bradului cuprinsă între strada Vulcan și strada Alexandru Papiu Ilarian.

b) Raportul comisiilor de specialitate din cadrul Consiliului Local Municipal Târgu Mureş.

**În conformitate cu prevederile :**

* art. 2 lit. d din Ordonanța nr.63/2002 privind atribuirea sau schimbarea de denumiri, cu modificările și completările ulterioare,
* Legii nr. 24/2000 privind normele de tehnică legislativă pentru elaborarea actelor normative, republicată, a Legii nr. 52/2003 privind transparenţa decizională în administraţia publică, republicată,
* art. 129 alin.(1), alin.(14), art.196, alin.(1), lit. „a” şi ale art. 243, alin. (1), lit. „a” din OUG nr. 57/2019 privind Codul administrativ, cu modificările şi completările ulterioare,

**H o t ă r ă ş t e** :

Art. 1 Se aprobă atribuirea denumirii “strada Memorandului” porțiunii din actuala strada Bradului cuprinsă între strada Vulcan și strada Alexandru Papiu Ilarian.

Art. 2 Cheltuielile legate de confecționarea și montarea plăcuțelor cu denumirea străzii, respectiv cheltuielile legate de schimbarea actelor de identitate vor fi suportate din bugetul local al Municipiului Târgu Mureș.

**Art. 3.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcția Arhitect Șef, Direcția Economică, Administrația Domeniului Public, Serviciului Public Comunitar Local de Evidență a Persoanelor Târgu Mureș.

**Art. 4** În conformitate cu prevederile art. 252, alin. 1, lit. c și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Viză de legalitate**

**Secretar General al Municipiului Târgu Mureş,**

**Soós Erika**

**Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ.**